recursal/SuperWikiNEXT-32B huggingface dataset:
**قدری میکانیات** یا **کوانٹم میکانیات** (انگریزی: Quantum mechanics) علم طبیعیات کی ایک شاخ جو جوہری اور زیر جوہری پیمانے پر کلاسیکی میکانیات (classical mechanics) اور کلاسیکی برقناطیسیت (انگریزی: classical electromagnetism) کے متبادل کے طور پر طبیعیات میں اپنی جگہ بناتی ہے اور اس کے نفاذات، تجربی اور نظریاتی طبیعیات دونوں میں ہی وسیع پیمانے پر دیکھنے میں آتے ہیں۔

علم دانوں میں سے نیلز بوہر نے جوہر، خاص طور پر سادہ ترین جوہر، ہائیڈروجن کا ماڈل دیا جس میں توانائی کے مدار بتائے اور جوہر کا نصف قطر وغیرہ بتایا۔

آئن سٹائن نے جو نظریہ اضافیت دیا تھا اس کا ذرات پر اطلاق کرکے نتائج دیکھے گئے جو ذراتی طبیعیات کے تحت آتا ہے۔ ڈی بروگلی نے بتایا کہ ذرات موجوں کی طرح بھی عمل کرسکتے ہیں۔ ہائزنبرگ کا "اصولِ غیر یقینی" بہت اہمیت کا حامل ہے جو بتاتا ہے کہ آپ کسی ذرے کا مقام اور معیار حرکت ایک وقت میں معلوم نہیں کر سکتے۔ اس میں کچھ غیر یقینیت پائی جاتی ہے ۔

یعنی کلاسیکی میکانیات کا اطلاق جوہری سطح پر نہیں ہو سکتا اور ہمیں جوہر اور اس کے اندر موجود ذرات کی حرکت کو سمجھنے کے لیے قدری میکانیات کی ضرورت ہے۔ اس میں ذرات کی حرکت کو بتانے کے لیے موجی مساوات (wave equations) بنائی گئیں۔

مزید دیکھیے
-----------

* ڈبے میں ذرہ
* ایٹمی ماڈل کا ارتقا
* نیوٹرون
Studholme Street، Morrinsville، circa 1890 میں لاکربی اسٹیٹ لوہار
**مورینس ویل** نیوزی لینڈ کے شمالی جزیرے کے وائیکاٹو علاقے کا ایک صوبائی قصبہ ہے، جس کی آبادی 2013ء کی مردم شماری میں تقریباً 7,000 تھی۔ یہ قصبہ پاکاروا رینج کے شمالی اڈے پر اور ہوراکی میدانی علاقوں کے جنوب مغربی کنارے پر واقع ہے۔ مورینس ول ہیملٹن سے تقریباً 33 کلومیٹر مشرق میں اور تے اروہا سے 22 کلومیٹر مغرب میں ہے۔ اس قصبے کی سرحد مشرق میں دریائے پیاکو اور جنوب میں ویتکارورو اسٹریم سے ملتی ہے۔

### تاریخ اور ثقافت

نیوزی لینڈ کی یورپی آباد کاری سے پہلے موجودہ مورینس ول کے آس پاس کی پہاڑیوں پر Ngati Werewere Maori لوگوں نے Ngati Haua Iwi کا قبضہ کر رکھا تھا اور موجودہ قصبے کی جگہ اوپری کے درمیان ایک پرانے ماوری راستے پر یا اس کے قریب تھی۔ Waihou-Piako بیسن اور نگاروواہیہ کا علاقہ۔ یورپی تصفیہ کے بعد، خیال کیا جاتا ہے کہ کچھ ابتدائی یورپی تاجروں نے 1834ء سے پہلے اس راستے کو عبور کیا تھا جب Rev. جے مورگن نے پیاکو دریا کا سفر مستقبل کے قصبے کی جگہ کے قریب کیا اور مغرب کو پار کر کے نگاروواہیہ کے قریب ہوروٹیو تک پہنچا۔ یورپی آباد کاروں کے ساتھ پہلا ریکارڈ شدہ رابطہ 1850ء کے آس پاس ہوا، جان جانسن نے 1852ء سے ماوری کے ساتھ تجارت کی ۔ ٹیمز ویلی اور روٹروا ریلوے کمپنی نے 1879ء میں مورینس ول سے روٹروا تک ایک ریلوے لائن کی تعمیر شروع کی اور 1 اکتوبر 1884ء کو ہیملٹن سے مورینس ویل تک لائن کھول دی گئی۔ 1 مارچ 1886ء کو پیروا کی طرف تعمیراتی کام اور ٹی اروہا تک لائن کھلنے کے ساتھ، قصبے کی آبادی 633 افراد کے طور پر درج کی گئی۔  ٹیمز اور تورنگا کی طرف ریلوے کی مزید توسیع کے ساتھ، شہر کے جنوب اور مغرب میں دلدل کی زمین کی وسیع نکاسی کے ساتھ ڈیری فارمنگ کے لیے بڑے علاقے دستیاب ہونے کے ساتھ مورینس ول کو 1908ء میں ٹاؤن ڈسٹرکٹ قرار دیا گیا اور 1921ء میں ایک بورو کے طور پر تشکیل دیا گیا۔

حوالہ جات
---------

1. ↑  "Morrinsville"۔ Matamata Piako District Council۔ اخذ شدہ بتاریخ 05 مئی 2017
**قبل حاضر** (مخفف: **ق ح**) (انگریزی: **Before Present (BP)**) ایک پیمانۂ وقت ہے، جو بنیادی طور پر آثاریات، ارضیات اور دیگر سائنسی شعبہ جات میں استعمال کیا جاتا ہے؛ تاکہ یہ واضح کیا جا سکے کہ 1950ء کی دہائی میں عملی ریڈیو کاربن ڈیٹنگ کے آغاز سے پہلے واقعات کب رونما ہوئے۔ جیسا کہ "موجودہ" وقت تبدیل ہوتا ہے، معیاری مشق یہ ہے کہ 1 جنوری 1950ء کو عمر کے پیمانے کے لیے تاریخ آغاز (دور) کے طور پر استعمال کیا جائے۔ مخفف "ق ح" (انگریزی: BP) کو سابقہ ​​طور پر "طبیعیات سے پہلے" کے طور پر تعبیر کیا گیا ہے، جس سے مراد جوہری ہتھیاروں کے تجربات سے قبل فضا میں کاربن ہم جاؤں کے تناسب کو مصنوعی طور پر تبدیل کرنے کے لیے انجام دیا گیا تھا، جس سے اس وقت سے آگے کی کاربن ڈیٹنگ ناقابل اعتبار بن جاتی ہے۔

استعمال
-------

 **جاری...**

حوالہ جات
---------

1. ↑  Richard Foster Flint، Edward S Deevey (1962)۔ "Volume 4 – 1962"۔ Radiocarbon۔ **4** (1): i
2. ↑  Taylor RE (1985)۔ "The beginnings of radiocarbon dating in American Antiquity: a historical perspective"۔ American Antiquity۔ **50** (2): 309–325۔ JSTOR 280489۔ doi:10.2307/280489
3. ↑  Dena Dincauze (2000)۔ "Measuring time with isotopes and magnetism"۔ Environmental Archaeology: Principles and Practice۔ Cambridge, England: Cambridge University Press۔ صفحہ: 110۔ ISBN 978-0-5213-1077-2
مولانا،عربی لفظ **مولانا**: ہمارے مولا؛ "ہمارا آقا/ مالک"مراد: عالم دین، مشرقی علم کے فاضل اور متشرع بزرگوں کا اعزازی خطاب نیز خطاب کرنے کا تعظیمی کلمہ  ایک عنوان ہے جو مذہبی اداروں کے مخصوص فاضلین، جنھوں نے ایک مدرسے یا دار العلوم جامعہ یا دیگر اسلامی علما کرام کے تحت تعلیم حاصل کی ہو، مثال کے طور پر عالم دین/علما، قابل احترام مسلمان مذہبی رہنماؤں کے نام سے پہلے، زیادہ تر وسطی ایشیا میں اور ہندوستانی برصغیر میں استعمال ہوتا ہے۔
واضح رہے کہ" مولیٰ" فصیح عربی زبان کا لفظ ہے جس کا استعمال قرآن مجید، احادیث مبارکہ اورکلام عرب میں موجودہے، علما عربیت نے اس کے پچاس سے زائد معانی بیان کیے ہیں عام لغات میں بھی اس کے پندرہ سترہ معانی بآسانی دستیاب ہیں۔ اسی لفظ کے ساتھ "نا" ضمیر بطورمضاف الیہ استعمال کی جاتی ہے۔ جہاں تک اس کے سب سے پہلے استعمال کی بات ہے تو خود اللہ جل شانہ نے قرآن مجید میں رسول اللہ صلی اللہ علیہ وآلہ وسلم کی طرف نسبت کرکے اپنے، جبریل امین اور نیک مسلمانوں کے لیے یہ لفظ استعمال فرمایاہے، چنانچہ ارشاد باری تعالیٰ ہے: "فان اللہ ھو مولاہ وجبریل وصالح المومنین"، یعنی بے شک اللہ تعالیٰ اورجبریل اور نیک اہل ایمان آپ صلی اللہ علیہ وآلہ وسلم کے مولیٰ ہیں۔ یہاں ایک ہی آیت میں اللہ تعالیٰ نے اپنے لیے بھی، فرشتے کے لیے بھی اور خواص اہل ایمان(یعنی نیکوکاروں)کے لیے بھی یہ لفظ استعمال فرمایاہے۔ جس سے معلوم ہواکہ جبریل امین اور تمام نیکو کار اہل ایمان رسول اللہ صلی اللہ علیہ وآلہ وسلم کے مولیٰ ہیں اور یہ لقب انھیں خود بارگاہ ایزدی سے عطاہواہے۔ اس سے آگے چلیں تو خود رسول اللہ صلی اللہ علیہ وآلہ وسلم نے حضرت زید رضی اللہ عنہ کو فرمایا: "یا زید انت مولانا"۔ معلوم ہوا کہ حضرت زید رضی اللہ عنہ رسول اللہ صلی اللہ علیہ وآلہ وسلم کے مولیٰ ہیں۔ نیز آپ صلی اللہ علیہ وسلم نے حضرت علی رضی اللہ تعالیٰ عنہ کے متعلق فرمایاکہ:"من کنت مولاہ فعلی مولاہ"

FOX TODAY NEWShttps://www.foxtodaynews.comآرکائیو شدہ (Date missing) بذریعہ foxtodaynews.com (Error: unknown archive URL)

حوالہ جات
---------

1. ↑  "اردو\_لغت"۔ 05 مارچ 2021 میں اصل سے آرکائیو شدہ۔ اخذ شدہ بتاریخ 06 اگست 2015  الوسيط `|url-status=` تم تجاهله (معاونت)
انسانی نفسیات میں **قبولیت** (انگریزی: Acceptance) کسی شخص کی جانب سے کسی صورت حال کے لیے رضامندی یا صورت حال کا تسلیم کیا جانا (جو اکثر منفی یا تکلیف دہ بھی ہو سکتی ہے) بغیر اس کے اس میں کسی قسم کی کوئی تبدیلی کی کوئی کوشش کی جائے یا کوئی احتجاج کیا جائے۔

قبولیت کا تصور ملک، معاشرے اور زمانے کے لحاظ سے مختلف ہو سکتا ہے۔ مثلًا انگریزی معاشرے میں ایک طویل عرصے تک جائداد میں لڑکیوں کی وراثت کو تسلیم نہیں کیا جاتا تھا۔  جب کہ جدید دور میں نہ صرف مملکت متحدہ بلکہ یورپ اور امریکین میں ہر جگہ یہ حق کو قبول کیا جاتا ہے اور مردوں کے مساوی سمجھا جاتا ہے۔

1967ء تک ہم جنس پرست مرد ماخوذ ہونے کی صورت میں کئی تک کئی سال قید ہو سکتے تھے، جس میں حبس دوام بھی ہو سکتی تھی۔ ایلن تورنگ، جس نے کئی نازی پیامات کو سمجھنے میں اہم کردار نبھایا تھا جس کی وجہ سے دوسری جنگ عظیم کے ختم کرنے میں مدد ملی تھی، اسے اسی ہم جنس رجحان اور تعلق کی وجہ سے مطبی تعذیبی علاج کی سزا سنائی گئی تھی۔ اس سے دل برداشتہ ہو کر اس نے 8 جون 1954ء کو خود کشی کرلی تھی۔ موت کا سبب سائنائڈ کا زہر تھا۔ اس سانحے کے 55 سال بعد برطانیہ کے وزیر اعظم گورڈن براؤن نے بغیر کسی رد و کد کے معافی کا اظہار کیا کہ ایلن تورنگ کے ساتھ ناانصافی کی گئی تھی۔ یہ 2009ء میں ہوا تھا۔ جدید طور پر مغربی دنیا میں ہم جنس پسندی کو عام درجے کی قبولیت حاصل ہو چکی ہے اور ان لوگوں کو ہر تعصب سے تحفظ حاصل ہے۔

عرب دنیا کے سب سے ترقی پسند ملک تونس میں کئی قوانین کے ذریعے جدید طور طریقوں کو قبول کیا گیا ہے۔ ان میں بین العقیدہ شادیوں کی بنا کی شرط قبولیت شامل ہے۔ 2017ء تک ملک میں اگر کسی مسلمان لڑکی کسی غیر مسلم شخص سے شادی کرنا چاہتی تھی، تو وہ اسی صورت میں کر سکتی تھی جب وہ شخص اسلام کرے اور اس تعلق سے صداقت نامہ داخل کرے۔ مگر 2017ء میں حکومت نے یہ شرط اسی طرح سے خارج کر دی جس طرح سے کسی مسلم مرد کو غیر مسلم عورت سے شادی کرنے کے لیے اس طرح کا کوئی لزوم نہیں۔ اس طرح سے جنسی مساوات اور جدیدیت کو قبولیت دینے کی کوشش ایک عرب ملک میں انجام پا چکی ہے۔

مزید دیکھیے
-----------

* سماج

حوالہ جات
---------

1. ↑  Married Women's Property Act 1882, ss.22 & 25
2. ↑  London Pride parade: History of gay rights in the UK
3. ↑  "Alan Turing. Biography, Facts, & Education"۔ Encyclopædia Britannica۔ 11 اکتوبر 2017ء میں اصل سے آرکائیو شدہ۔ اخذ شدہ بتاریخ 11 اکتوبر 2017  تحقق من التاريخ في: `|archive-date=` (معاونت)
4. ↑  PM's apology to codebreaker Alan Turing: we were inhumane
5. ↑  Tunisian women free to marry non-Muslims
**امر نوری** ایک بھارتی گلوکار ہاور اداکارہ ہے جو پنجابی زبان کی فلموں میں کام کرتی ہیں۔ ان کی شادی مشہور پنجابی گلوکارہ سرول سکندر سے ہوئی ہے۔

ابتدائی زندگی اور کیریئر
------------------------

امر نوری 23 مئی 1967 کو پنجاب کے ضلع روپور ضلع گاؤں رنگیل پور میں پیدا ہوئی۔ 30 جنوری 1993 کو سردول سکندر سے شادی کی۔ وہ ضلع کھنہ ، ڈسٹرکٹ میں رہتی ہے۔ نوری نے ابتدائی عمر میں ہی پیشہ ورانہ گلوکاری کا آغاز کیا تھا جب وہ صرف 9 سال کی تھیں۔ ان کے والد روشن ساگر ایک گلوکار تھے۔ انھوں نے 1981 میں پنجابی گلوکار دیدر سندھو کے ساتھ گانا شروع کیا ،  اور جب ان کی پہلی ریکارڈنگ ہوئی وہ صرف 13 سال کی تھی۔ 1986 میں ، ان کی ملاقات سردول سکندر سے ہوئی اور انہوں نے مل کر گانے شروع کردیے اور بعد میں دونوں کی شادی ہوگئی۔ پھر انہوں نے اداکاری کا آغاز کیا اور کئی پنجابی فلموں میں مرکزی اور اہم کردار ادا کیے۔ ان کی پہلی اداکاری کا وقفہ 1988 میں ایک سنگ میل ٹی وی سیریز "ایہو ہمارا جیونہ" میں آیا تھا ، جس کی ہدایتکاری گوربیر سنگھ گریوال ( دلیپ کور ٹیوانہ کے ایک ناول پر مبنی) نے کی تھی۔

### فلمی گرافی

نوری نے متعدد پنجابی فلموں میں کام کیا اور ذیادہ تر انھوں نے پلے بیک گلوکار کی حیثیت سے بھی کام کیا۔ کچھ قابل ذکر فلمیں یہ ہیں۔

* گبھرو پنجاب دا (1986)۔
* جٹ پنجاب دا (1990)
* ویساکھی (1991)
* ادیاںسائیں دیان (1991)
* 
* بادلہ جٹی دا (1991)۔. . نوری
* جوڑ جٹ دا (1991)
* دل دا ماملعہ(1992)
* پٹ سرڈارن ڈی (1992)
* زخمی شیر (1996)
* پنچایت (1996)
* میلہ (1997)
* جنگ دا میدان (1997)
* جی ایان نو (2003)۔
* دل اپنا پنجابی (2006)
* میل کراڈے ربا (2010)
* تیرے عشق نچھایا (2010)

حوالہ جات
---------

1. ↑  "ਦੀਦਾਰ ਸੰਧੂ ਦੀ ਗਾਇਕੀ ਤੇ ਗੀਤਕਾਰੀ ਨੂੰ ਸਿਜਦਾ ਕਰਦਿਆਂ"۔ In Punjabi۔ chetnashakti.net۔ 21 ستمبر 2013 میں اصل سے آرکائیو شدہ۔ اخذ شدہ بتاریخ 16 فروری 2012
2. ↑  انٹرنیٹ مووی ڈیٹابیس (IMDb) پر Amar Noorie
**قلب ظلمات** (انگریزی: Heart of Darkness) پولش-برطانوی ناول نگار جوزف کونریڈ کا ایک ناولٹ ہے جو اس کی آزاد ریاست کانگو میں واقع دریائے کانگو کے سفر کی داستان ہے۔ کانگو افریقا کا دل ہے اور کہانی کا راوی مارلو ہے۔ مارلو نے لندن کے دریائے ٹیمز میں کشتی پر سوار اپنے ساتھیوں کو یہ کہانی سنائی۔

کہانی
-----

ناولٹ میں مہذب دنیا کے جناب کرٹز کا افریقا کے جنگل کے اندرونی حصہ میں عارضی قیام کو بیان کیا گیا ہے۔ روایتی دیومالا کے ہیرو نے سماجی دنیا کے تحفط کو پیچھے رہنے دیا تھا۔ اسے اکثر اوقات زمین کی گہرائیوں میں اترنا پڑتا جہاں اس کی اپنی شخصیت کے غیر مشتبہ پہلوؤں سے ملاقات ہوئی۔ تنہائی اور محرومی کے تجربہ کے نتیجہ میں اس کی نفسیاتی توڑ پھوڑ ہوئی جس سے انتہائی اہم اور نئی بصیرت پیدا ہوئی۔ اگر وہ کامیاب ہو گیا تو وہ اپنے لوگوں کے پاس کچھ نئی اور قیمتی باتیں لے کر لوٹے گا۔ تاریک جنگل کی زیر زمین دنیا کو کرٹز اپنے قلب کی تاریکی سمجھتا ہے اور وہ اپنی پستی میں پھنسا رہتا ہے اس طرح وہ روحانی موت مر جاتا ہے اور بدروح بن جاتا ہے اور وہ افریقی سماج کی عزت نہيں کرتا بلکہ اس پر لعنت بھیجتا ہے۔ یہ داستانی ہیرو سمجھتا ہے کہ وہ مرنے کے بعد دوبارہ زندہ ہو جائے گا۔ لیکن کرٹز اپنی بے ثمر انانیت کی مصیبت میں پھنس جاتا ہے اور جب ناول میں وہ دوبارہ ظاہر ہوتا ہے وہ متعفن لاش میں تبدیل ہو چکا ہوتا ہے۔ اپنی شہرت کے وہم میں مبتلا ہو کر کرٹز ہیرو بننے کی کوشش نہیں کرتا بلکہ محض نامور بننے کی کوشش کرتا ہے۔

مزید دیکھیے
-----------

* جوزف کونریڈ

حوالہ جات
---------

1. ↑  Heart of Darkness Novella by Conrad آرکائیو شدہ (Date missing) بذریعہ global.britannica.com (Error: unknown archive URL) – Encyclopædia Britannica, accessed 2015-08-02
2. ↑  Chinua Achebe "An Image of Africa: Racism in Conrad's *Heart of Darkness*" in *The Norton Anthology of English Literature*، vol. 2 (7th edition) (2000)، p. 2036.
3. ↑  کیرن آرم سٹرانگ۔ داستان کی مختصر تاریخ۔ لاہور: نگارشات پبلشرز۔ صفحہ: 116-117 [*مردہ ربط*]

بیرونی ورابط
------------

* اردو ترجمہ قلب ظلمات ریختہ ویب پر
**غلام احمد** (پیدائش: 4 جولائی 1922ء) | (انتقال: 28 اکتوبر 1998ء) ایک آف اسپن بولر تھا جس نے ٹیسٹ کرکٹ میں ہندوستان کی کپتانی کی۔ اپنی ریٹائرمنٹ کے بعد، انھوں نے کئی سالوں تک بی سی سی آئی کے سیکرٹری کے طور پر خدمات انجام دیں۔

### کیریئر

انھوں نے حیدرآباد کے لیے 1939-40ء سے 1958-59ء تک فرسٹ کلاس کرکٹ کھیلی اور 1948-49ء سے 1958-59ء تک ہندوستان کے لیے 22 ٹیسٹ کھیلے۔ انھوں نے 1952ء میں انگلینڈ اور 1954-55ء میں پاکستان کا دورہ کیا۔ انھوں نے 1955-56ء میں نیوزی لینڈ کے خلاف ایک ٹیسٹ میں ہندوستان کی کپتانی کی، جو ڈرا ہوا اور 1958-59ء میں ویسٹ انڈیز کے خلاف دو ٹیسٹ، دونوں میں ہندوستان ہار گیا۔ وہ 1952ء کے دورے پر سرکردہ بولر تھے، انھوں نے فرسٹ کلاس میچوں میں 21.92 کی اوسط سے 80 وکٹیں حاصل کیں اور چار ٹیسٹ میں 24.73 کی اوسط سے 15 وکٹیں حاصل کیں۔ وزڈن نے کہا کہ اس کے پاس "وہ دن تھے جب وہ اعلی ترین عالمی معیار میں نظر آتے تھے، لیکن دوسرے مواقع پر اس میں کاٹنے کی کمی تھی"۔ پہلے ٹیسٹ کی پہلی اننگز میں انھوں نے 63 اوورز کرائے اور 100 کے عوض 5 وکٹ لیے۔ آکسفورڈ یونیورسٹی کے خلاف میچ میں انھوں نے 84 رنز کے عوض 8 اور 66 رنز کے عوض 5 وکٹ لیے۔ 1952-53ء میں پاکستان کے خلاف پہلے ٹیسٹ میں افتتاحی ٹیسٹ دو پڑوسیوں، اس نے پانچ وکٹیں حاصل کیں اور 11ویں نمبر پر 50 رنز بنائے، ہیمو ادھیکاری کے ساتھ دسویں وکٹ کے لیے 109 رنز بنائے۔ 1956-57ء میں کلکتہ میں آسٹریلیا کے خلاف تیسرے ٹیسٹ میں انھوں نے 49 رن کے عوض 7 اور 81 رن پر 3 دیے جو ان کی بہترین ٹیسٹ اننگز اور میچ کے اعداد و شمار ہیں۔ ان کے بہترین میچ اور اننگ فرسٹ کلاس کے اعداد و شمار 1947-48ء میں رنجی ٹرافی میں مدراس کے خلاف میچ میں آئے جب انھوں نے 28 رن کے عوض 5 اور 53 رن پر 9 دیے۔ 92.3-21-245-4۔ انھوں نے 1967-68ء میں آسٹریلیا اور نیوزی لینڈ کا دورہ کرنے والی ہندوستانی ٹیم کو سنبھالا۔ وہ پاکستان کے سابق کپتان آصف اقبال کے چچا اور ہندوستانی ٹینس کھلاڑی ثانیہ مرزا کے بڑے چچا تھے۔

### انتقال

ان کا انتقال 28 اکتوبر 1998ء کو حیدرآباد, آندھرا پردیش, انڈیا میں 76 سال کی عمر میں ہوا۔

مزید دیکھیے
-----------

* کرکٹ
* ٹیسٹ کرکٹ
* بھارت قومی کرکٹ ٹیم
* بھارت کے ٹیسٹ کرکٹ کھلاڑیوں کی فہرست
* بھارت کے کرکٹ کپتانوں کی فہرست

حوالہ جات
---------
صدیوں پرانے مینار (2001ء)
**غزنی** مشرقی افغانستان کا ایک شہر ہے اسے غزنین ،غزنہ، غزنو بھی کہا جاتا ہے۔ اس کو شہر اولیا بھی کہا جاتا ہے۔49 ہزار 998 ہے۔ یہ صوبہ غزنی کا دار الحکومت ہے۔ شہر سطح سمندر سے 7 ہزار 280 فٹ (2219 میٹر) بلند ایک سطح مرتفع پر قائم ہے۔ یہ شاہراہوں کے ذریعے جنوب مغرب میں قلات، شمال مشرق میں کابل اور مشرق میں گردیز سے منسلک ہے۔ غزنی شہر کی آبادی کی اکثریت پشتون اور ہزارہ برادری پر مشتمل ہے۔ یہ شہر غزنی کے بادشاہوں ہے عروج کے زمانے میں دارالخلافہ رہا ہے بالخصوص سلطان محمود غزنوی نے اس کی شہرت کو چار چاند لگا دیے جس کی وجہ سے اسے حضرت غزنی کہا جاتا ،اس دور میں یہ شہر قوت و شوکت اور اسلامی عظمت کا بے مثال نمونہ تھا موجودہ غزنی سے شمال مشرق کو پانچ کلومیٹر دور قدیم غزنی کے کھنڈر موجود ہیں۔غزنی شہر کے آثار آج بھی بڑی اچھی شکل میں موجود ہیں جس طرح لاہور کا شاہی قلعہ اچھی شکل میں موجود ہے اسی طرح غزنی کا قلعہ جس کے اندر شہر آباد تھا بڑی اچھی شکل میں موجود ہے ،،قرضی،، کے دور حکومت میں اس شہر اور اس کے آثار کی بقا کے لیے بڑے اقدامات کے گئے اور پرانی امارتوں جو کے ورثہ ہیں ان کی مرمت کی گئی ۔ کئی بزرگان دین کے مزارات بھی یہاں پر موجود ہیں۔

غزنی خراسان کا ایک اہم شہر اور 962ء سے 1187ء تک سلطنت غزنویہ کا دار الحکومت تھا۔

شہر میں کئی شعرا اور سائنسدانوں کے مزارات ہیں جن میں مشہور ترین ابو ریحان البیرونی ہیں۔ غزنی کی قدیم عمارات میں 43 میٹر (140فٹ) بلند دو برج باقی ہیں۔ کہا جاتا ہے کہ یہ مینار محمود غزنوی اور اس کے صاحبزادے نے تعمیر کرائے تھے۔

افغانستان کی خانہ جنگی میں کچھ شہر جن کو نقصان نھی پہنچا ان میں سے ایک غزنی بھی ہے
کیونکہ یہ شہر شہر اولیا ہے اور تمام افغانوں کے لیے یہ شہر افتخار کا باعث ہے اس وجہ سے یہ خانہ جنگی میں بھی محفوظ رہا

مزید دیکھیے
-----------

* ہزاراجات
* صوبہ غزنی
* محمود غزنوی

شہنشاہ لاہور حضرت علی بن عثمان ہجویریؒ بھی اسی سرزمین غزنی میں پیداہوٸے۔

بیرونی روابط
------------

غزنیآرکائیو شدہ (Date missing) بذریعہ ghazni.org (Error: unknown archive URL)

| * د
* ب
* ت
افغانستان کے شہر بلحاظ آبادی |
| --- |
| 
* کابل
* قندھار
* ہرات
* مزار شریف
* قندوز
* تالقان
* جلال آباد
* پلی خمری
* چاریکار
* شبرغان
* غزنی
* سر پل
* خوست
* چغچران
* مهترلام
* فراه
* پل علم
* ایبک
* لشکر گاہ

 |

حوالہ جات
---------

1. ↑  شرح کلام جامی ڈاکٹر شمس الدین،صفحہ 1115،مشتاق بک کارنرلاہور
**غلام فاروق** (پیدائش: 24 جولائی 1962ء) سابق بنگلہ دیشی کرکٹ کھلاڑی ہیں جنھوں نے 1986ء سے 1990ء تک پانچ ون ڈے میچ کھیلے۔ ایک دائیں بازو کا میڈیم پیسر اور ایک مفید نچلے آرڈر کے بلے باز سے زیادہ، فاروق (عام طور پر سورو کے نام سے جانا جاتا ہے) 1980ء کی دہائی کے دوران قومی ٹیم کے ساتھ باقاعدہ رہے۔

### ایک روزہ میں

وہ ان کھلاڑیوں میں سے ایک تھے جنھوں نے پاکستان کے خلاف بنگلہ دیش کا پہلا ون ڈے میچ کھیلا۔  اسے بلند ترین سطح پر گیند کے ساتھ زیادہ کامیابی نہیں ملی لیکن ایک بلے باز کے طور پر ان کے 23\* نے بنگلہ دیش کو سری لنکا کے خلاف 88 میں 3 کے اعداد و شمار تک پہنچنے میں مدد کی۔

### آئی سی سی ٹرافی میں

وہ تین آئی سی سی ٹرافی ٹیموں کا حصہ ہونے کے باوجود صرف چار آئی سی سی ٹرافی میچ کھیلے۔ 1982ء میں اس نے کوئی بھی کھیل نہیں کھیلا۔ ایک نوآموز کے طور پر، وہ بنیادی طور پر انگریزی حالات میں قابل قدر تجربہ حاصل کرنے کے لیے ٹورنگ پارٹی میں شامل تھے۔ اس نے 1986ء میں دو اور 1990ء میں دو مزید کھیلے۔ مجموعی طور پر انھوں نے گیند کے ساتھ قابل تعریف کارکردگی کا مظاہرہ کرتے ہوئے 22.80 فی وکٹ کی اوسط سے 114 رنز کے عوض پانچ وکٹیں حاصل کیں۔ اس کے بہترین، 2/27 نے بنگلہ دیش کو 1990ء میں کینیڈا کے خلاف دوسرے راؤنڈ کا اہم میچ جیتنے میں مدد کی۔

### دوسرے میچز

باؤلر کے طور پران کا سب سے بڑا لمحہ جنوری 1984ء میں ڈھاکہ میں آیا۔ اس نے 1984ء کے جنوب مشرقی ایشیا کپ کے افتتاحی میچ میں سنگاپور کے خلاف 6/10 (ایک ہیٹ ٹرک سمیت) لیا۔  وہ 1980ء کی دہائی کے دوران ڈومیسٹک کرکٹ میں مسلسل کارکردگی کا مظاہرہ کرنے والے کھلاڑی تھے۔ انھیں 1980ء کی دہائی کے بہترین بنگلہ دیشی کھلاڑیوں میں سے ایک سمجھا جاتا ہے۔

حوالہ جات
---------

1. ↑  cricinfo scorecard Bangladesh v Pakistan (1986-3-31). Retrieved on 2008-12-19.
2. ↑  Cricinfo Scorecard: Bangladesh v Sri Lanka (1988-11-02). Retrieved on (2008-12-20).
3. ↑  Bangladesh in ICC Trophy 1982, England *BanglaCricket* (Retrieved on 2008-12-20)
4. ↑  Bangladesh in ICC Trophy 1986, England *BanglaCricket* (Retrieved on 2008-12-20)
5. ↑  Bangladesh in ICC Trophy 1990, Netherlands *BanglaCricket* (Retrieved on 2008-12-20)
6. ↑  Hasan Babli. "Antorjartik Crickete Bangladesh". Khelar Bhuban Prakashani, November 1994.
7. ↑  "Archived copy"۔ 22 فروری 2012 میں اصل سے آرکائیو شدہ۔ اخذ شدہ بتاریخ 30 اگست 2007 : Rafiqul Ameer."Looking Back: Bangladesh Cricket in the 80's". Retrieved on 2008-12-18.
سمفائٹا
ایپوکرائٹٹا
**غشائی پردار حشرات** (علمی نام: *Hymenoptera*) حشرات میں سے ایک رتبہ ہے جو دنیا کے ہر علاقے میں بایا جاتا ہے۔ دنیا کی معیشت میں اهم رول ادا كرتا ہے۔ موجودہ زمانے میں اس زمرے ميں 1 لاکھ 50 ہزار قسمیں ہیں جن ميں سے آرہ مکھیاں، تمبوڑیاں، شہد کی مکھیاں اور چیونٹیاں سب سے مشہور ہیں۔ غشائی پردار حشرات دو اصلی زريں رتبوں اور 70 خاندانوں ميں تقسيم ہوتے ہيں:

* سمفائٹا
* ایپوکرائٹٹا

تاریخ
-----

غشائی پردار حشرات سے پہلی ابتدائی اقسام ٹرائیسک کے زمانے میں (250 ملین سال پہلے) رہتے تھے۔ ان قدیم حشرات سے Xyelidae خاندان سب سے مشہور ہے۔ اجتماعی طور پر رہنے والے حشرات کریٹیشیس کے زمانے ميں ارتقا پزیر ہو گئے۔

توصيف
-----

غشائی پردار حشرات اجتماعی حشرات سے ہيں۔ ان کی لمبائی 0.1 مِلی میٹر سے 6 سینٹی میٹر تک ہوتی ہے۔ ان کے پاس پروں کے دو جوڑے، جَبڑے کا ایک جوڑا، ڈنک، مرکب آنکھیں اور تين ننھی آنکھیں ہوتی ہيں۔ کئی حشرات کے پاس طویل سونڈ ہوتی ہے جس کی مدد سے پھولوں سے نیکٹر پی سکتے ہيں۔ غشائی پردار حشرات کے پاس چار ارتقائی مرحلے (انڈا، حور لاروا، پیوپا ،بالغ حشرہ ) ہيں۔

حوالہ جات
---------

* Světem zvířat Bezobratlí autoři: Jan Hanzák, Ladislav Halík, Marie Mikulová Vydalo nakl. Albatros 1973
**غیر ارادی حمل** اس حمل کو کہا جاتا ہے جو استقرار حمل کے وقت یا تو غیر مؤقت، غیر منصوبہ بند یا غیر مطلوبہ ہو۔ غیر ارادی حمل کی وجوہات میں آبروریزی، زنائے محرم یا کسی قسم کی جبری یا غیر مطلوبہ مباشرت ہو سکتی ہے۔

مباشرت کے دوران میں ضبط حمل کا خیال نہ رکھنا، جو رضامندی یا زور زبردستی کی وجہ سے ہو ایک وجہ ہے۔ ضبط حمل تدبیر کا نادرست طریقہ اور طریقے کا قدرتی طور پر ناکام ہونا بھی اس کے اسباب میں شامل ہیں۔ اس وقت ضبط حمل کے موجود طریقوں میں مانع حمل گولیاں، کنڈوم، بین الفرج آلہ (آئی یو ڈی، آئی یو سی، آئی یو ایس)، مانع حمل انسدادی ایسادگی (contraceptive implant جیسے کہ اِملانون/ نیکسپلانون)، ہارمون کی رِینگ، عنق الرحم کی مسدودی، ڈائفراگم، نطفہ کش یا انسداد تولید شامل ہیں۔ عورتیں ضبط حمل کا کوئی ایک طریقہ چن سکتی ہیں جس کے لیے اس طریقے کی افادیت، طبی امور، متصلہ مضرتیں، سہولت، دستیابی، دوستوں اور ارکان خاندان کا تجربہ، مذہبی خیالات اور کئی عوامل پر غور کیا جاتا ہے۔ کچھ تہذیبوں میں ضبط حمل پر یا تو حدبندی ہے یا اس کی حوصلہ شکنی کی جاتی ہے کیوں کہ وہ اسے اخلاقی اور سیاسی اعتبار سے ناپسندیدہ سمجھتے ہیں۔

حوالہ جات
---------

1. ↑  Dawn Stacey: Contraception. About.com. آرکائیو شدہ (Date missing) بذریعہ contraception.about.com (Error: unknown archive URL) ماخوذ 11 اکتوبر 2009ء
2. ↑  Kirk D Wyatt، Ryan T Anderson، Douglas Creedon، Victor M Montori، John Bachman، Patricia Erwin، Annie LeBlanc (2014)۔ "Women's values in contraceptive choice: a systematic review of relevant attributes included in decision aids"۔ BMC Women's Health۔ **14** (1): 28۔ PMC 3932035Freely accessible۔ PMID 24524562۔ doi:10.1186/1472-6874-14-28
3. ↑  S.J. Hanson، Anne E. Burke (21 December 2010)۔ "Fertility control: contraception, sterilization, and abortion"۔ $1 میں K. Joseph Hurt، Matthew W. Guile، Jessica L. Bienstock، Harold E. Fox، Edward E. Wallach۔ The Johns Hopkins manual of gynecology and obstetrics (4th ایڈیشن)۔ Philadelphia: Wolters Kluwer Health/Lippincott Williams & Wilkins۔ صفحہ: 382–395۔ ISBN 978-1-60547-433-5
**فاطمہ باعشن**  ایک عوامی شخصیت، مصنفہ اور اتھاینٹکفی کی بانی ہیں، جو ایک تخلیقی پلیٹ فارم ہے جو انھوں نے دوسروں کو زندگی میں جھانکنے کی ترغیب دینے کے لیے قائم کیا ہے۔ وہ اپنے وسیع پیشہ ورانہ پس منظر اور ذاتی ترقی کی بنیاد پر وسیع تر سامعین میں زندگی کے اسباق کو پھیلانے کے لیے، خاص طور پر سوشل میڈیا پر ایک مضبوط عوامی موجودگی برقرار رکھتی ہیں۔ انھوں کی نومبر 2020ء کی پوسٹ **زندگی کے 140 سبق: میں 20 سال کی عمر میں جاننا چاہتی ہوں** سے عوامی سطح پر پزیرائی حاصل کی۔ 12 مارچ، 2021ء کو، باشن نے باضابطہ طور پر ای فایس بی140 کو اپنی پہلی کتاب میں شائع کیا۔

ان کا عوامی کردار 2017ء میں اس وقت سامنے آیا جب انھوں نے 26 ستمبر 2017ء سے 23 جنوری 2019ء تک واشنگٹن ڈی سی میں سعودی عرب کے سفارت خانے کی ترجمان کے طور پر خدمات انجام دیں۔ باعشن سعودی عرب کی حکومت میں ترجمان کے عہدے پر فائز ہونے والی پہلی خاتون تھیں۔

ابتدائی زندگی اور تعلیم
-----------------------

فاطمہ سعودی نسل سے تعلق رکھتی ہیں اور امریکا میں چارلسٹن، جنوبی کیرولائنا میں پیدا ہوئیں۔ وہ آکسفورڈ، مسیسیپی میں پلی بڑھیں، کالج کے لیے نیو انگلینڈ اور پھر مڈویسٹ چلی گئیں۔ انھوں نے یونیورسٹی آف میساچوسٹس ایمہرسٹ کامن ویلتھ آنرز کالج سے سوشیالوجی میں بیچلر آف آرٹس اور شکاگو یونیورسٹی سے سینٹر فار مڈل ایسٹرن اسٹڈیز (اسلامک فنانس) میں ماسٹر آف آرٹس حاصل کیا۔

عملی زندگی
----------

وہ نیویارک، ابوظہبی، شکاگو، ایمہرسٹ، ایم اے، دبئی، جدہ، کوالالمپور، ریاض اور واشنگٹن ڈی سی میں رہ چکی ہیں اور کام کر چکی ہیں انھوں نے بطور مشیر اور سرکاری ملازم بڑے پیمانے پر کام کیا۔ ستمبر 2017ء میں، باعشن کو واشنگٹن ڈی سی میں سعودی عرب کے سفارت خانے کی ترجمان مقرر کیا گیا، وہ سعودی حکومت کے ترجمان کے عہدے پر فائز ہونے والی پہلی خاتون تھیں۔ ان کی تخلیقی کوشش کے علاوہ، اتھینٹکفی ؛کوانٹم کی بانی اور پرنسپل بھی ہیں، جو سماجی و اقتصادی ترقی کو آسان بنانے پر توجہ مرکوز کرنے والی بین الاقوامی امور کی ایک اعلیٰ مشاورتی فرم ہے۔ 

اس سے قبل، وہ اے او این، اسلامک ڈویلپمنٹ بینک، ورلڈ بینک، امارات فاؤنڈیشن فار یوتھ ڈویلپمنٹ، چلہوب گروپ، اولیان گروپ، سعودیہ کے ساتھ ا ور وزارت محنت، سعودی وزارت اقتصادیات اور منصوبہ بندی کے ساتھ ساتھ جی20 سعودی سیکرٹریٹ میں بھی کئی عہدوں پر فائر رئیں۔ 

وہ *عرب نیوز*، *ٹائم*، العربیہ اور اسلامک فنانس نیوز میں بھی شائع ہوتی رہی ہیں۔ وہ فاکس مارننگ ود ماریہ، سی بی ایس، سی این این، سی جی ٹی این، بی بی سی، اے بی سی، پی بی ایس نیوز ہار اور ایم ایس این بی سی کے دا پوائنٹ جیسے آؤٹ لیٹس پر نظر آئیں ہیں۔

حوالہ جات
---------

1. 1 2
2. ↑  "LinkedIn profile showing full name, including A."
3. ↑  Anuoluwapo Adeseun (27 ستمبر 2017)۔ "Saudi Arabia Appoints First Spokeswoman, Fatimah Baeshen"۔ Nigerian Monitor۔ اخذ شدہ بتاریخ 9 دسمبر 2017  تحقق من التاريخ في: `|access-date=, |date=` (معاونت)
4. ↑  "Quantum"۔ Quantum (بزبان انگریزی)۔ 26 مارچ 2020 میں اصل سے آرکائیو شدہ۔ اخذ شدہ بتاریخ 26 مارچ 2020  الوسيط `|url-status=` تم تجاهله (معاونت)
5. ↑  "آرکائیو کاپی"۔ Quantum Move۔ 13 اپریل 2022 میں اصل سے آرکائیو شدہ۔ اخذ شدہ بتاریخ 29 مارچ 2022  الوسيط `|url-status=` تم تجاهله (معاونت)
6. ↑  Sarah Trad (27 ستمبر 2017)۔ "Saudi Arabia appoints Fatimah Baeshen as kingdom's first spokeswoman"۔ StepFeed۔ اخذ شدہ بتاریخ 9 دسمبر 2017  تحقق من التاريخ في: `|access-date=, |date=` (معاونت)
ایک تصویر جس سے یہ صاف ظاہر ہوتا ہے کہ لپ اسٹک کی مدد سے کسی خاتون کے ہونٹ کس طرح نمایاں اور زیادہ دیدہ زیب بن سکتے ہیں۔
**لپ اسٹک** اپنی موجودہ شکل میں (انگریزی: lipstick) سن 1883ء میں پہلی مرتبہ ہالینڈ کے شہر ایمسٹرڈیم میں ہونے والی ایک عالمی نمائش میں متعارف کروایا گیا تھا۔ ایمسٹرڈم کی نمائش کے چند ماہ بعد لِپ اسٹک کی تجارتی بنیاد پر دریافت میں پیرس کے خوشبو ساز ادارے کے دو ماہرینِ کاسمیٹک شامل تھے۔ سن 1884ء میں یورپی ملک فرانس کے دارالحکومت پیرس میں پہلی مرتبہ لِپ اسٹک کو میک اپ کے ایک اہم جزو کے طور پر تجارتی انداز میں متعارف کروایا گیا تھا۔ شروع میں اس کو مشکوک نظروں سے دیکھا گیا اور اس کا استعمال صرف تھیٹر کی اداکارائیں، رقاصائیں اور جسم فروش خواتین کرتی تھیں۔ مگر رفتہ رفتہ یہ دنیا بھر کے ممالک میں رائج ہو گیا اور جدید دور میں کئی عزت دار خواتین، یہاں تک کہ مستورات اپنے ہونٹوں پر لپ اسٹک ضرور چڑھاتی ہیں۔

پس منظری تاریخ
--------------

ہزاروں سال پہلے قد یم مصری تہذیب میں فراعین کی ملکائیں بھی ہونٹوں پر سرخ رنگ کا استعمال کرتی تھیں۔ ان میں قلو پطرہ اور نفراتیتی بھی شامل ہیں۔اس وقت سرخ رنگ کو چھوٹی چھوٹی ڈبیوں میں محفوظ رکھا جاتاتھا اور انگلی یا پھر برش کی مدد سے ہونٹوں پر لگایا جاتا تھا۔ اس وقت یہ عقیدہ تھا کہ ہونٹوں پر رنگ لگانے سے شیطانی قوتیں انسان کے جسم میں نہیں گھس سکتیں۔ سولہویں صدی میں انگلستان میں سفید پاؤڈر سے چہرے کو سفید اور سرخ رنگ سے ہونٹ رنگنا اشرافیہ طبقے کا معروف فیشن تھا۔ عام طور پر ایک لپ اسٹک کا60فیصد حصہ موم اور 30 فیصد مختلف آئلوں پر مشتمل ہوتاہے ۔اس کے علاوہ اس میں مختلف خوشبوئیں ،رنگ اور کبھی کبھار سیلیکون بھی استعمال کیا جاتے ہیں۔ لپ اسٹک میں استعمال ہونے والا رنگ ’کوکی نیل‘نامی چھوٹے چھوٹے کیڑوں سے حاصل کیا جاتاہے ۔میکسیکو میں پائے جانے والے ان کیڑوں کو خشک کر کے قرمزی رنگ بنایا جاتاہے۔

لپ اسٹک کا دن
-------------

ہر سال 29 جولائی کو لپ اسٹک کا عالمی دن منایا جاتا ہے۔

مزید دیکھیے
-----------

* سولہ سنگھار

حوالہ جات
---------

1. ↑  لپ اسٹک: ’محبت کے قلم‘ کے 136 برس مکمل
2. ↑  "لپ اسٹک کی تاریخ"
3. ↑  لپ اسٹک کے بارے میں وہ معلومات جو آپ نہیں جانتے ![*مردہ ربط*]
**مگنون ڈو پریز** پریٹورا، جنوبی افریقہ کی خاتون کرکٹ کھلاڑی ہیں۔ مگنون ڈو پریز جنوبی افریقہ میں  13 جون 1989 کو پیدا ہوئیں۔ انھوں نے ٹیسٹ کرکٹ، ٹی ٹوئنٹی اور ایک روزہ کرکٹ تینوں طرز کی کرکٹ کھیلی اور یوں وہ ان گنی چنی جنوبی افریقی خاتون کھلاڑیوں میں شامل ہوئیں جو یہ اعزاز رکھتی ہیں۔ وہ دائیں ہاتھ سے بلے بازی کرتی ہیں اور کبھی کبھار وکٹ کیپنگ بھی کرتی ہیں۔

### ٹیسٹ کیریئر

مگنون ڈو پریز نے 1 ٹیسٹ میچ کھیلے، جس میں 2 اننگز شامل ہیں۔ مگنون ڈو پریز نے 119 اسکور کیے۔ انھوں نے 59.50 کی اوسط سے اسکور بنائے، ان کا بہترین اسکور 102 رہا۔ انھوں نے نصف سینچری نہیں بنائی البتہ ایک سینچری بنائی۔ انھوں نے اپنے کیریئر میں 18 چوکے مارے۔ انھوں نے اپنے ٹیسٹ کیریئر میں کوئی کیچ نہیں پکڑا۔

### ایک روزہ کیریئر

مگنون ڈو پریز نے 149 ایک روزہ میچ کھیلے، جس میں 136 اننگز شامل ہیں، وہ 25 بار ناٹ آؤٹ رہیں۔ مگنون ڈو پریز نے 3625 اسکور کیے۔ انھوں نے 32.65 کی اوسط سے اسکور بنائے، ان کا بہترین اسکور 116\* رہا۔ انھوں نے 17 نصف سینچریاں  اور 2 سینچریاں بنائی۔ انھوں نے اپنے کیریئر میں 6 چھکے اور 354 چوکے مارے۔ انھوں نے اپنے کیریئر میں 36 کیچ پکڑے۔ **انھیں ون ڈے  اور  ٹی ٹوئینٹی  دونوں میں بطور کپتان سب سے زیادہ میچ کھیلنے والی جنوبی افریقی کھلاڑی ہونے کا اعزاز حاصل ہے**۔

### ٹی ٹوئنٹی کیریئر

مگنون ڈو پریز نے 108 ٹی ٹوئنٹی میچ کھیلے، جس میں 99 اننگز شامل ہیں، وہ 18 بار ناٹ آؤٹ رہیں۔ مگنون ڈو پریز نے 1750 اسکور کیے۔ انھوں نے 21.60 کی اوسط سے اسکور بنائے، ان کا بہترین اسکور 69 رہا۔ انھوں نے 7 نصف سینچریاں  بنائیں۔ انھوں نے اپنے کیریئر میں 20 چھکے اور 173 چوکے مارے۔ انھوں نے اپنے کیریئر میں 25 کیچ پکڑے۔

ٹیسٹ میں انھوں نے کل 6 گیندیں پھینکیں  اور کوئی  وکٹ حاصل نہ کی۔ ٹی ون ڈے میں انھوں نے کل 29 گیندیں پھینکیں 1 وکٹیں حاصل کی ان کی گیند بازی کی اوسط 31.00 رہی۔ ان کی بہترین گیند بازی 1/9 رہی۔ انھوں نے کل 18 گیندیں پھینکیں اور کوئی  وکٹ حاصل نہ کی۔ مگنون ڈو پریز نے اپنے کیریئر میں کئی ٹیموں کی نمائندگی کی جن میں قابل ذکر مندرجہ ذیل ہیں:

* ہوبارٹ ہریکینز وومن

* مانچسٹر اوریجنل
* ساؤتھ افریقہ وومن

حوالہ جات
---------

1. ↑  "مگنون ڈو پریز"۔ cricinfo۔ 01 مارچ 2022  تحقق من التاريخ في: `|date=` (معاونت)
2. ↑  "Most matches as captain in ODI"۔ کرک انفو۔ اخذ شدہ بتاریخ 26 مارچ 2015  تحقق من التاريخ في: `|access-date=` (معاونت)
3. ↑  "Most matches as captain in T20"۔ کرک انفو۔ اخذ شدہ بتاریخ 26 مارچ 2015  تحقق من التاريخ في: `|access-date=` (معاونت)
میکویان مگ-29، دوران میں پرواز
میکویان **مگ-29** (روسی: Микоян МиГ-29، عرفیت: Fulcrum) ایک جیٹ لڑاکا طیارہ ہے جسے سوویت اتحاد نے تیار کیا تھا۔ میکویان ڈیزائن بیورو کی جانب سے 1970ء میں تیار کیا گیا یہ طیارہ 1983ء میں سوویت فضائیہ کا حصہ بنا اور یہ اب بھی روس سمیت دنیا کی کئی فضائی افواج کے زیر استعمال ہے۔ مگ-29 اور سخوئی-27 سرد جنگ کے دوران میں امریکہ کے تیار کردہ لڑاکا طیاروں ایف-15 اور ایف-16 کا مقابلہ کرنے کے لیے بنائے گئے تھے۔

مگ-29 ایک ہوا باز کی گنجائش کا حامل طیارہ ہے اور 2.25 ماک کی رفتار سے اڑنے کی صلاحیت بھی رکھتا ہے۔

اس طیارے نے 6 اکتوبر 1977ء کو پہلی پرواز کی تھی اور اگست 1983ء میں سوویت فضائیہ کا حصہ بنا۔

استعمال کنندگان
---------------

مگ-29 طیارہ استعمال کرنے والے ممالک، گہرا نیلا رنگ موجودہ استعمال کنندگان اور ہلکا نیلا رنگ سابق استعمال کنندگان کو ظاہر کرتا ہے
* الجزائر

51 مگ-29 طیارے زیر استعمال بمطابق نومبر 2008ء
* آذربائیجان
* بنگلادیش

16 مگ-29 زیر استعمال
* بیلاروس
* بلغاریہ

20 مگ-29 طیارے زیر استعمال، جنہیں 2009ء میں جدید خطوط پر استوار کیا گیا
* کیوبا
* سانچہ:Country data ایریٹریا
	+ مجارستان

2010ء میں فارغ کر دیا جائے گا
* بھارت

بھارت کے پاس 69 طیارے ہیں جبکہ نومبر 2008ء کے مطابق بھارتی بحریہ نے 12 طیارے طلب کر رکھے ہیں۔
* ایران
* قازقستان
* کرغیزستان

ہوا کے دوش پر موجود نہیں ہیں البتہ چلنے کی حالت میں موجود ضرور ہیں۔
* ملائیشیا

فارغ کرنے کا منصوبہ رکھتا ہے
* لبنان

10 طیارے فراہم کیے جانے ہیں
* میانمار

2009ء میں 15 طیارے مانگے ہیں
* پیرو

نومبر 2008ء کے مطابق 19 طیارے زیر استعمال ہیں
* شمالی کوریا

نومبر 2008ء کے مطابق کے 40 طیارے زیر استعمال ہیں۔ ابتدائی طور پر 1995ء میں بیلاروس سے 12 طیارے حاصل کیے تھے اور 1996ء میں روس سے 18 طیارے حاصل کیے جن میں 3 نئے طیارے بھی شامل تھے۔
* پولینڈ

36 طیارے زیر استعمال
* روس

نومبر 2008ء کے مطابق 406 طیارے زیر استعمال ہیں۔ 100 طیارے زیر تکمیل ہیں جبکہ 34 ایسے نئے طیارے موجود ہیں جن کا حصول الجزائر منسوخ کر چکا ہے
* سربیا

4 زیر استعمال، جنہیں جدید ترین بنایا گیا ہے
* سلوواکیہ

21 طیارے، 12 متحرک طور پر زیر استعمال
* سوڈان

نومبر 2008ء کے مطابق 11 زیر استعمال، 12 طیاروں کے حصول کا حکم دے چکا ہے
* سوریہ
* ترکمانستان
* یوکرین

نومبر 2008ء کے مطابق 220 زیر استعمال
* ریاستہائے متحدہ

صرف جانچ کے لیے
* ازبکستان
* یمن

### سابق استعمال کنندگان

* سانچہ:Country data چیکوسلواکیہ

سب پولینڈ کو فروخت کر دیے گئے
* مشرقی جرمنی

24 حاصل کیے، ایک تباہ ہو گیا، ایک نمائش کے لیے موجود ہے جبکہ 22 پولینڈ کو فروخت کر دیے گئے
* عراق
* اسرائیل

نامعلوم ملک کی جانب سے حاصل کیا، صرف تربیت کے لیے زیر استعمال رہا
* مالدووا

زیر استعمال نہيں ہے، محفوظ کیا جا چکا ہے
* رومانیہ
* سوویت یونین
* یوگوسلاویہ

حوالہ جات
---------

1. ↑
2. ↑  مصنف: گیرارڈ فراولی  — عنوان : The thoroughly revised fourth edition of the only biennial directoy of the world's military aircraft. Features over 320 individual aircraft types currently in service or under development and a fleet inventory of the world's air arms, plus significant UAVs and aircraft carriers. — ISBN 978-1-875671-55-7
3. 1 2  مکمل کام یہاں دستیاب ہے:
4. ↑  مکمل کام یہاں دستیاب ہے:
5. ↑  دفاعی مذاکرہ

متعلقہ مضامین
-------------

* سخوئی سو-27
* سخوئی سو-35
* ایف-16
* ایف-15
**لارنس 'لیری' روزویلٹ وورل** (پیدائش:28 اگست 1943ء سینٹ تھامس، بارباڈوس) ایک باربیڈین نژاد سابق انگریز اول درجہ کرکٹ کھلاڑی ہیں ۔ وورل ایک دائیں ہاتھ کے بلے باز تھے جنھوں نے دائیں ہاتھ سے آف بریک گیند کی۔

### کیریئر

وورل نے ہیمپشائر کے لیے اپنا اول درجہ ڈیبیو کیا، 1969ء میں دورہ کرنے والے نیوزی لینڈرز کے خلاف ایک ہی میچ کھیلا۔ 1969ء کے سیزن کے دوران وورل نے مائنر کاؤنٹی چیمپئن شپ میں ڈورسیٹ کی نمائندگی بھی کی، برکشائر ، کارن وال اور سمرسیٹ سیکنڈ الیون کے خلاف کھیلا۔ 1971ء میں وورل کلب میں اپنے دوسرے اسپیل کے لیے ہیمپشائر واپس آئے۔ وورل نے کاؤنٹی چیمپئن شپ کا آغاز ناٹنگھم شائر کے خلاف کیا۔ وورل نے ہیمپشائر کے لیے 32 اول درجہ میچز کھیلے جن میں سے آخری میچ 1972ء میں لیسٹر شائر کے خلاف کھیلا۔ ورل نے 11.56 کی اوسط سے 289 رنز بنائے۔ وورل نے اپنے کیرئیر میں واحد نصف سنچری اسکور کی، بالکل 50 رنز بنائے۔ یہ ان کا اول درجہ کا سب سے بڑا اسکور تھا۔ ایک آف بریک باؤلر، وریل نے 32.55 کی اوسط سے 65 وکٹیں حاصل کیں، بہترین اعداد و شمار 5-67 کے ساتھ۔ 1972ء میں وورل نے اپنے کیریئر کا واحد لسٹ-اے لنکاشائر کے خلاف کھیلا۔ میچ کے دوران ورل کو بیٹنگ یا باؤلنگ کی ضرورت نہیں تھی۔ وورل نے 1972ء کاؤنٹی چیمپئن شپ سیزن کے اختتام پر ہیمپشائر چھوڑ دیا۔

حوالہ جات
---------
**می یمانی** ( عربی: مي يماني ; پیدائش 6 ستمبر 1956ء) ایک آزاد سعودی اسکالر، مصنف اور ماہر بشریات ہیں۔انھوں نے اپنی عملی زندگی کا آغاز سعودی عرب میں جامعہ کی لیکچرار کے طور پر کیا، اور امریکا، یورپ اور مشرق وسطیٰ میں معروف بین الاقوامی تھنک ٹینکس میں اسکالر بن گئیں۔

ابتدائی زندگی
-------------

یمانی قاہرہ، مصر میں 1956ء میں موصل کی ایک عراقی ماں اور مکہ سے تعلق رکھنے والے سعودی عرب کے والد کے ہاں پیدا ہوئیں۔ ان کے دادا یمن سے آئے تھے، اس لیے کنیت یمانی ("یمن سے") نام کا حصہ ہے۔ انھوں نے ابتدائی تعلیم میں بغداد، عراق اور مکہ، سعودی عرب میں حاصل کی تھی۔  انھوں نے 1967ء سے 1975ء تک سوئٹزرلینڈ کے شہر لوزان میں مشہور چاتو ماؤنث چوسی میں سیکنڈری اسکول میں تعلیم حاصل کی۔ انھوں نے پنسلوانیا کے برائن ماور کالج سے اپنی بیچلر ڈگری *سما کم لاؤڈ* (اعلیٰ ترین اعزاز کے ساتھ) حاصل کی۔ اور اس کے بعد سومرویل کالج، جامعہ اوکسفرڈ میں تعلیم حاصل کی، جہاں وہ ایم ایس ٹی حاصل کرنے والی پہلی اور ڈی فل۔ اوکسفرڈ سے، سماجی بشریات میںیمنی خاتون تھیں۔

عملی زندگی
----------

انھوں نے اپنی عملی زندگی کا آغاز سعودی عرب میں جامعہ کی لیکچرار کے طور پر کیا، اور امریکا، یورپ اور مشرق وسطیٰ میں معروف بین الاقوامی تھنک ٹینکس میں اسکالر بن گئیں۔  وہ لندن میں رائل انسٹی ٹیوٹ فار انٹرنیشنل افیئرز میں ریسرچ فیلو رہی ہیں۔ واشنگٹن ڈی سی میں بروکنگز انسٹی ٹیوشن میں ایک وزٹنگ فیلو؛ اور بیروت میں کارنیگی مڈل ایسٹ سینٹر میں وزٹنگ اسکالر ہیں۔ وہ روانی سے عربی، انگریزی، فرانسیسی اور ہسپانوی بولتی ہیں، اور فارسی، عبرانی اور اطالوی زبانوں کا علم رکھتی ہیں۔

کام
---

تبدیل شدہ شناخت: سعودی عرب میں نئی نسل کا چیلنج۔ رائل انسٹی ٹیوٹ آف انٹرنیشنل افیئرز۔ 2000۔ ISBN 978-1-86203-088-6 

اسلام کا گہوارہ: حجاز اور عرب کی تلاش Identity۔ I.B.Tauris۔ 21 اگست 2009۔ ISBN 978-0-85773-110-4  تحقق من التاريخ في: `|date=` (معاونت)

حوالہ جات
---------

1. 1 2  "Mai Yamani — Somerville College Oxford"۔ www.some.ox.ac.uk۔ 29 ستمبر 2020 میں اصل سے آرکائیو شدہ۔ اخذ شدہ بتاریخ 26 جون 2020  الوسيط `|url-status=` تم تجاهله (معاونت)
2. ↑  "Mai Yamani"۔ Carnegie Middle East Center (بزبان انگریزی)۔ اخذ شدہ بتاریخ 26 جون 2020

بیرونی روابط
------------

* دفتری ویب سائٹ Edit this at Wikidata
* پروجیکٹ سنڈیکیٹ میں مائی یامانی کے تبصرے۔

|  |  |
| --- | --- |
| معلومات کتب خانہ | 
* ورلڈ کیٹ آئیڈینٹیٹیز
* وی آئی اے ایف: 172824
* ایل سی سی این: n96040934
* آئی ایس این آئی: 0000 0000 8079 5018
* جی این ڈی: 115834676X
* ایس یو ڈی او سی: 050666517
* بی این ایف: cb13536619k (data)
* CiNii: DA10246153

 |
**جارج گرینجر** (پیدائش: 11 نومبر 1887ء) | (انتقال: 17 اگست 1977ء) ایک انگریز کرکٹ کھلاڑی تھا جس نے 1909ء اور 1921ء کے درمیان ڈربی شائر کے لیے اول درجہ کرکٹ کھیلی۔ گرینجر مورٹن، ڈربی شائر میں پیدا ہوا تھا۔ انھوں نے اپنے کرکٹ کیریئر کا آغاز 1909ء کے سیزن میں ڈربی شائر کے لیے کیا، جس نے لنکاشائر کے خلاف اپنا ڈیبیو کیا۔ وہ اپنے اگلے کھیل میں پہلی اننگز کے لیے بیٹنگ آرڈر کو اوپر لے گئے لیکن اس سے فائدہ نہیں اٹھایا۔ اس نے 1910ء کے سیزن کے دوران صرف ایک میچ کھیلا، لیکن گیارہ سال تک کوئی دوسرا میچ نہیں کھیلا۔ وہ بائیں ہاتھ کے بلے باز تھے جنھوں نے 5 اول درجہ میچوں میں 9 اننگز کھیلی جس کا ٹاپ اسکور 10 اور اوسط 6.0 تھا۔ وہ بائیں ہاتھ کے سلو میڈیم بولر تھے اور انھوں نے 49.71 کی اوسط سے 7 وکٹیں حاصل کیں۔

### انتقال

ان کا انتقال 17 اگست 1977ء کو والٹن، ڈربی شائر، انگلینڈ میں 90 سال کی عمر میں ہوا۔

مزید دیکھیے
-----------

* کرکٹ
* فرسٹ کلاس کرکٹ
* ڈربی شائر کاؤنٹی کرکٹ کلب کے کھلاڑیوں کی فہرست

حوالہ جات
---------

1. ↑  George Grainger at Cricket Archive

گرینجر کا انتقال والٹن، ڈربی شائر میں 89 سال کی عمر میں ہوا۔
فریب حس کی ایک مثال؛ تصویر میں درحقیقت کوئی بھی گول دائرہ سرمئی یا سیاہ رنگت کا موجود نہیں ہے مگر اس کے باوجود سیاہ گول دائرے تیزی سے آتے جاتے نظر آتے ہیں۔
**فریب ِحس** (Illusion) ایک ایسی کیفیت کو کہا جاتا ہے جس میں انسان کی کوئی ایک یا زائد حسیں (sensations) اپنا فعل درست ادا نہ کرپائیں اور کسی ایک احساس کا دوسرے احساس سے دھوکا یا فریب کھا جائیں۔ اہم بات یہ ہے کہ فریب حس کی کیفیت میں کوئی بیرونی محرک (stimulus) ضرور موجود ہوتا ہے اور وہ حس اس کو غلط طور پر محسوس کرتی ہے یا یوں کہہ لیں کہ فریب یا دھوکا کھا جاتی ہے۔ اس کی ایک مثال صحرا میں سراب کو دیکھنا ہے جس میں ایک بیرونی محرک یعنی روشنی کی موجیں موجود تو ہوتی ہیں لیکن نظر کی حس ان سے دھوکا کھا کر ریت کو پانی کے طور پر پیش کرتی ہے۔ عام طور پر اس کیفیت میں سب سے زیادہ ملوث ہونے والی حس بصارت (vision) کی ہوا کرتی ہے اور اس قسم کے فریب حس کو فریب نظربھی کہا جاتا ہے۔

فریب حس کی کیفیت، خطاۓ حس (Hallucination) سے بالکل الگ چیز ہے، خطائے حس میں بھی کوئی حس اپنا کردار درست ادا نہیں کر پاتی مگر اس کیفیت میں حس کی تحریک کے لیے کوئی بیرونی محرک (stimulus) موجود نہیں ہوتا ہے اور بلا کسی بیرونی محرک کے ہی دماغ میں اس محرک (مثلا آواز یا بو وغیرہ) کا احساس اجاگر ہوجاتا ہے، خطائے حس کو عموماً نفسیات میں ایک شدید ذہانی (psychotic) کیفیت یا مرض کے طور پر تسلیم کیا جاتا ہے۔

مزید دیکھیے
-----------

* خطاۓ حس (Hallucination)
* شیزوفرینیا

حوالہ جات
---------
**فعل امر** ایسا فعل جس میں کسی کام کرنے کا حکم دیا جائے جیسے بزرگوں کا ادب کرو، بازار سے دوا لاؤ، ہمیشہ سچ بولو، نماز پڑھو، اِن جملوں میں کرو، لاؤ، بولو، پڑھو فعل امر ہیں۔ایسے جملے جس میں فعل امر استعمال ہو انھیں **حکمیہ** جملے کہا جاتا ہے۔❤️

فعل امر
-------

### فعل امر کا مفہوم

ایسا فعل جس میں کام کرنے کا حکم پایا جائے اسے فعل امر کہتے ہیں (امر کے معنی حکم کے ہیں)

یا
وہ فعل جس میں کسی کام کے کرنے کا حکم پایا جائے فعل امر کہلاتا ہے۔

یا
ایسا فعل جس میں کسی کام کرنے کا حکم دیا جائے اسے فعل امر کہا جاتا ہے۔

### فعل امرکی مثالیں

بزرگوں کا ادب کرو، بازار سے دوا لاؤ، ہمیشہ سچ بولو، نماز پڑھو، اِن جملوں میں کرو، لاؤ، بولو، پڑھو فعل امر ہیں۔

### فعل امر بنانے کا قاعدہ

مصدر کی علامت نا دور کرنے سے فعل امر بن جاتا ہے جیسے پڑھنا سے پڑھ، لکھنا سے لکھ،، سونا سے سو وغیرہ

### فعل امر کی گردان

لکھنا، پڑھنا اور کھانا مصدر سے فعل امر کی گردان

| مصدر | واحد حاضر | جمع حاضر |
| --- | --- | --- |
| لکھنا | تو لکھ | تم لکھو |
| پڑھنا | تو پڑھ | تم پڑھو |
| کھانا | تو کھا | تم کھاؤ |

حوالہ جات
---------




1. ↑  آئینہ اردو قواعد و انشاء پرزادی
2. ↑  آئینہ اردو
دریائے کاواراؤ کے پار کا منظر۔
**فرینکٹن** نیوزی لینڈ کے جنوبی جزیرے کے قصبے کوئنس ٹاؤن کا ایک مضافاتی علاقہ ہے، یہ پہلے ایک الگ بستی تھی۔

### تاریخ

فرینکٹن کا نام فرانسس کے نام پر رکھا گیا تھا — جو علاقے کے پہلے یورپی آباد کار ولیم گلبرٹ ریس کی اہلیہ تھیں۔  اس نے 1860ء میں کوئنس ٹاؤن میں کاشتکاری شروع کی اور فرینکٹن 1863ء میں قائم ہوا۔ 14 فروری 1863ء کے *اوٹاگو گواہ* نے ریمارکس دیے کہ 'اس کے تمام قدرتی فوائد کے ساتھ کوئی بھی چیز فرینکٹن کو ضلع کی اہم بستی ہونے سے نہیں روک سکتی'۔  حکومت نے اپنی تمام عمارتیں بشمول وارڈنز کورٹ اور گولڈ ریسیور کو فرینکٹن منتقل کر دیا۔ کوئنس ٹاؤن اور فرینکٹن کے درمیان سڑک نہ ہونے کی وجہ سے ہر طرح کی تکلیفیں پیدا ہوئیں۔ کوئنز ٹاؤن پولیس اسٹیشن کی پولیس روزانہ فرینکٹن کی عدالت میں جاتی تھی۔ جون 1863 میں ایک ضیافت کے بعد، گولڈ فیلڈز کے سیکرٹری اور پولیس کمشنر سینٹ جان بریگن کی میزبانی میں، فیصلہ کو تبدیل کر دیا گیا۔

حوالہ جات
---------

1. ↑  William Gilbert Rees information
2. ↑  Miller, F.W.G. (1949) Golden Days of Lake County. Whitcombe and Tombs. pg68.
**فریڈرک رچرڈ براؤن** (پیدائش:16 دسمبر 1910ء لیما، پیرو)|(وفات:24 جولائی 1991ء رامزبری، ولٹشائر) ایک انگریز شوقیہ کرکٹ کھلاڑی تھے جس نے 1931ء سے 1953ء تک انگلینڈ کے لیے 22 ٹیسٹ کرکٹ کھیلے  اور کیمبرج یونیورسٹی (1930-31ء)، سرے (1931-48ء) کے لیے اول درجہ کرکٹ کھیلی۔ اور نارتھمپٹن ​​شائر (1949-53ء) کے لیے وہ ایک حقیقی آل راؤنڈر تھا، دائیں ہاتھ سے بیٹنگ کرتا تھا اور دائیں ہاتھ کی میڈیم پیس یا لیگ بریک اور گوگلی سے بولنگ کرتا تھا۔

### 1933ء میں وزڈن کا اعزاز

فریڈی براؤن کو 1933ء میں وزڈن کے سال کے بہترین کرکٹ کھلاڑیوں میں سے ایک قرار دیا گیا تھا، لیکن اس کے بعد ان کا کیریئر زوال پزیر ہوا یہاں تک کہ انھیں 1949ء میں نارتھمپٹن ​​شائر اور انگلینڈ کا کپتان بنا دیا گیا۔ براؤن 1951ء سے 1953ء تک انگلینڈ کے سلیکٹر اور 1953ء میں سلیکٹرز کے چیئرمین رہے جب انگلینڈ نے دوبارہ کرکٹ حاصل کی۔ اس کے بعد وہ کرکٹ انتظامیہ بشمول ٹور مینجمنٹ میں شامل رہے۔ وہ 1971-72ء میں میریلیبون کرکٹ کلب کے صدر اور 1977ء میں کرکٹ کونسل کے چیئرمین منتخب ہوئے۔ انھیں 1942ء میں کریٹ سے برطانوی فوج کے انخلاء میں ان کی بہادری اور 1980ء میں سی بی ای کی خدمات پر ایم بی ای سے نوازا گیا

### ابتدائی زندگی اور ترقی

براؤن پیرو کے ایک انگریز تاجر راجر گراؤنڈز براؤن کا بیٹا تھا جو ایک شوقین کرکٹ کھلاڑی تھا، جس نے 1926-27ء میں میریلیبون کرکٹ کلب کے خلاف لیما کرکٹ اور فٹ بال کلب کے لیے بیٹنگ کا آغاز کیا اور 5/50 لیا تھا۔ براؤن کی بہن الائن 1934ء سے 1948ء تک ویمن کرکٹ ایسوسی ایشن کی بائیں ہاتھ کی بلے باز تھیں اور بعد میں ان کے بیٹے رچرڈ فلپ اور کرسٹوفر فریڈرک نے معمولی کرکٹ کھیلی۔

### تعلیم

اس کی تعلیم چلی کے سینٹ پیٹرز اسکول میں ہوئی، جہاں اس نے چھوٹی کرکٹ کھیلی اور 1921ء سے میڈن ہیڈ کے سینٹ پیران اسکول میں، جہاں اسے جنوبی افریقہ کے آل راؤنڈر اوبرے فالکنر نے گوگلی بولنگ سکھائی۔ 1925ء میں، براؤن کیمبرج کے دی لیز اسکول میں چلا گیا اور اسکول کی بیٹنگ اور باؤلنگ اوسط میں سرفہرست رہا۔ اس نے سینٹ جان کالج، کیمبرج میں اپنی تعلیم جاری رکھی اور کیمبرج یونیورسٹی کرکٹ کلب کے لیے کھیلا، 1930ء میں اپنا آغاز کیا۔

### انتقال

فریڈرک رچررڈ براون 24 جولائی 1991ء کو 80 سال 220 دن کی عمر میں اپنی زندگی کی سانسیں مکمل کیں۔

مزید دیکھیے
-----------

* کرکٹ
* ٹیسٹ کرکٹ
* انگلستان قومی کرکٹ ٹیم
* انگلستان کے ٹیسٹ کرکٹ کھلاڑیوں کی فہرست
* غیر ٹیسٹ کھیلنے والے ممالک میں پیدا ہونے والے ٹیسٹ کرکٹرز کی فہرست
* نارتھمپٹن شائر کاؤنٹی کرکٹ کلب کے کھلاڑیوں کی فہرست

حوالہ جات
---------

1. ↑
2. ↑
**میلیسا مارش** (پیدائش: 28 مئی 1985ء) آسٹریلیائی سابق پیشہ ور باسکٹ بال کھلاڑی ہے۔ اس نے اپنا پورا کیریئر ویمنز نیشنل باسکٹ بال لیگ اور اسٹیٹ باسکٹ بال لیگ میں کھیلتے ہوئے گزارا۔ وہ WNBL میں 2000/01ء سے 2013/14ء تک پرتھ لنکس / ویسٹ کوسٹ ویوز (2000ء–2005ء اور 2006–2014) اور ایڈیلیڈ فیلس (2005/06) کے لیے کھیلی۔ وہ 2000ء سے 2004ء اور 2007ء سے 2015ء تک SBL میں Willetton Tigers کے لیے بھی کھیلی۔ اس نے 266 وومنز نیشنل باسکٹ بال لیگ گیمز اور 250 SBL گیمز کھیلے۔  فروری 2014ء میں مارش 14 سیزن کے بعد وومنز نیشنل باسکٹ بال لیگ سے ریٹائر ہو گئے۔   ولٹن ٹائیگرز کے ساتھ، مارش نے 2004ء، 2009ء، 2010ء، 2011ء میں چیمپئن شپ جیتی۔  اس کے والد جیفری اور بھائی شان اور مچل ، سبھی آسٹریلیا کی قومی کرکٹ ٹیم کی نمائندگی کر چکے ہیں۔

حوالہ جات
---------

1. 1 2  "Marsh retires after 250"۔ CommunityNews.com.au۔ Canning Times۔ 12 August 2014۔ اخذ شدہ بتاریخ 23 اکتوبر 2017
2. ↑  Shayne Hope (4 February 2014)۔ "Praise for retiring Waves ace Marsh"۔ TheWest.com.au۔ اخذ شدہ بتاریخ 23 اکتوبر 2017
3. 1 2  "WAVES CAPTAIN MELISSA MARSH ANNOUNCES RETIREMENT"۔ BasketballWA.asn.au۔ 6 February 2014۔ 28 اکتوبر 2018 میں اصل سے آرکائیو شدہ۔ اخذ شدہ بتاریخ 23 اکتوبر 2017  الوسيط `|url-status=` تم تجاهله (معاونت)
4. ↑  "Cricketers with famous sporting siblings"۔ Cricket Australia۔ اخذ شدہ بتاریخ 13 اپریل 2018
**لٹی اینڈ دی میجک واٹرسٹون** ((جرمنی: Latte Igel und der magische Wasserstein)‏) ایک 2019 کی جرمن بیلجیئم کی کمپیوٹر متحرک فلم ہے۔ اسی کتاب کی کتاب پر مبنی جو سیبسٹین لیبیک کی ہے۔

کہانی
-----

جنگل میں ایک گہری چھپی ہوئی جگہ کے قریب ، متنوع جانوروں کا ایک گروہ ہم آہنگی سے زندگی گزار رہا ہے جب ایک دن پرامن بقائے باہمی اچانک خطرہ ہے۔ آخر میں بارش رکنے کے بعد ، برادری کی پانی کی فراہمی آہستہ آہستہ ختم ہورہی ہے۔ جب آخری قطرہ آخر کار غائب ہوجائیں تو ، جانور خوفزدہ ہوجاتے ہیں۔ پانی کی قلت کے پیش نظر وہ کیسے زندہ رہیں گے؟ اس کا جواب عجیب و غریب ریوین کورپ نے فراہم کیا ہے: یہ سب اس جادوئی پانی کے پتھر پر قبضہ کرنا ہے جو تاریک ریچھ بادشاہ بنتور نے چوری کیا تھا! کیونکہ اس سے اس بات کا یقین ہوگا کہ ندی دوبارہ بہنے لگے گی۔ ان میں سے بیشتر کوے کی بات نہیں سنتے ، بہرحال ، کوئی بھی گندی چور سے گڑبڑ نہیں کرنا چاہتا ہے۔ پتھراؤ کو وائٹ ماؤنٹین کی چوٹی پر لانے کے لیے صرف ہیج ہاگ لِٹ نے گلہری تجم کے ساتھ نکلنے کا فیصلہ کیا۔

حوالہ جات
---------

1. ↑  ربط : انٹرنیٹ مووی ڈیٹابیس آئی ڈی   — اخذ شدہ بتاریخ: 26 فروری 2020
2. ↑

بیرونی روابط
------------

* لٹی اینڈ دی میجک واٹرسٹون آئی ایم ڈی بی پر (انگریزی میں)
* **لٹی اینڈ دی میجک واٹرسٹون** روٹن ٹماٹوز (Rotten Tomatoes) پر
**فنیات** یا **فنون** (arts)، فن (art) کے مطالعے کو کہا جاتا ہے اور بنیادی طور پر اس سے مراد ایسا تخلیقی کام اور ہنر ہوتا ہے کہ جو کسی پیشہ ورانہ نقطۂ نظر کی بجائے انسان کی فطری صلاحیت سے زیادہ قریب ہوتا ہے، لیکن آج کل یہ بنیادی تصور خاصہ بدل گیا ہے اور اب فن بھی پشہ ورانہ طریقوں پر اور باقاعدہ پیشہ ورانہ دانشگاہوں اور جامعات کے مدارج تک تدریس کیے جاتے ہیں۔ مزید یہ کہ انسانی علم کے اضافوں کے ساتھ ساتھ فن اور سائنس کی حد فاصل بہت باریک ہوتی چلی آئی ہے اور بعض اوقات فن، سائنس اور سائنس، فن کی حدود میں بھی داخل ہوجاتی ہے مثال کے طور پر طب ایک سائنس بھی ہے اور ایک فن بھی اور اسی طرح نقاشی جب اپنے درجۂ کمال پر پہنچ جائے تو یہ فن سے نکل کر سائنس میں داخل ہو جاتی ہے۔ اور اسی سائنس کی ترقی نے فن تخطیط (graphics) کو فن کے دائرے سے نکال کر شمارندی تخطیط (computer graphics) کی صورت میں سائنس کی حدود میں داخل کر دیا ہے۔ فنیات کو عام طور پر ثقافت کی ایک ذیلی شاخ بھی تصور کیا جاتا ہے اور ظاہر ہے کہ یہ لفظ صرف فن کے لفظ سے خاصہ وسیع ہے۔

کچھ فنون
--------

* فن رنگکاری
* فن تنقید نگاری
* فن مجسمہ سازی
* فن ادائیگی
* فن تصویر نگاری
* فن موسیقی

مزید دیکھیے
-----------

* فن
* فنکار
* فنگاہ
**لینسی ریان فرانسس اسکیو** (پیدائش: 3 ستمبر 1986ء) انگلستان کی ایک خاتون کرکٹ کھلاڑی ہے جو دائیں ہاتھ کے میڈیم باؤلر اور دائیں ہاتھ کے بلے باز کے طور پر کھیلتا ہے۔ وہ 2006 اور 2008 کے درمیان انگلینڈ کے لیے آٹھ ایک روزہ بین الاقوامی اور چھ ٹی ٹوئنٹی بین الاقوامی میچوں میں نظر آئیں۔ اس نے کینٹ، اوٹاگو اور آسٹریلیائی کیپیٹل ٹیریٹری کے لیے ڈومیسٹک کرکٹ کھیلی۔

### ابتدائی اور ذاتی زندگی

اسکیو 3 ستمبر 1986 کو بروملے، گریٹر لندن میں پیدا ہوا۔ 1995 میں، 9 سال کی عمر میں، Askew نے کچھ دوستوں کے ساتھ مل کر Hayes کرکٹ کلب میں خواتین کی ٹیم شروع کی۔ اس نے ہیز اسکول میں تعلیم حاصل کی اور 2002 کی قومی انڈر 15 چیمپئن شپ جیتنے والی ٹیم کا حصہ تھی۔ اسکیو نے سابق آسٹریلوی کرکٹ کھلاڑی ایلکس بلیک ویل سے شادی کی ہے۔

### ڈومیسٹک کیریئر

اسکیو نے ابتدائی طور پر 2002 اور 2009 کے درمیان کینٹ کے لیے کاؤنٹی کرکٹ کھیلی۔ بعد میں وہ 2012 اور 2015 میں مختصر مدت کے لیے واپس آئیں۔ اس نے 2008/09 میں اوٹاگو کے ساتھ ایک مختصر سفر کیا اور 2010 اور 2014 کے درمیان آسٹریلیائی کیپیٹل ٹیریٹری کے لیے کھیلی۔

### بین الاقوامی کیریئر

اسکیو نے ایک روزہ بین الاقوامی میچوں میں چھ وکٹیں اور ٹی ٹوئنٹی انٹرنیشنل میں چھ وکٹیں حاصل کیں۔ اس نے 3 مارچ 2007 کو چیمپلاسٹ کرکٹ گراؤنڈ، چنئی میں نیوزی لینڈ کے خلاف ایک روزہ بین الاقوامی میں 68 کا بین الاقوامی ہائی اسکور بنایا۔ عیسیٰ گوہا کے ساتھ اس کی 73 رنز کی شراکت نے خواتین کے ایک روزہ بین الاقوامی مقابلوں میں نویں وکٹ کی سب سے زیادہ شراکت کا نیا ریکارڈ قائم کیا۔ جو غیر منقطع رہتا ہے۔

مزید دیکھیے
-----------

* خواتین کی کرکٹ
* بین الاقوامی کرکٹ خاندانوں کی فہرست
لیو کینگ لڑائ کی تیاری میں
**لیو کینگ** مارٹل کامبیٹ کہانیوں اور کھیلوں کا ایک ممتاز شخص ہے۔

شکل
---

لیو کینگ کی نسل چینی ہے۔ اس کو بناتے ہوئے بروس لی کو مد نظر رکھا گیا تھا۔ اگرچہ لیو کینگ اتنا مضبوت نہیں لگتا، اس نے اپنے سے کئی گناہ زیادہ خطرناک دشمنوں کو شکست دی ہے۔ لیو کینگ کی آواز بھی بروس لی پہ مبنی ہے۔ مارٹل کامبیٹ کی فلم میں اداکار **رابن شو** نے لیو کینگ کو پیش کیا۔ مارٹل کامبیٹ ڈیسیپشن میں لیو کینگ کو ایک زندہ لاش کی صورت میں بھی دکھایا گیا ہے۔ مارٹل کامبیٹ 3 میں لیو کینگ کی شکل دراصل امریکی اداکار **ایڈی وانگ** کی ہے۔

سپاہانہ فن
----------

لیو کینگ شاؤلن تریقوں کا طالب ہے۔ یہ ہاتھوں سے تیز رفتار پہ گولا مارتا ہے اور اس کی مشہور باضی "بائسائکل کک" ہے۔ لیو کینگ مارٹل کامبیٹ کے تیز ترین کھلاریوں میں سے ہے۔ اس نے کئی سپاہان ضربیں اپنے رشتیدار کنگ لاؤ سے سیکھیں، اگرچہ یہ اب ان کا بہتر استعمال جانتا ہے۔

تاریخ
-----

لیو کینگ مارٹل کامبیٹ میں انسانی فوج کا اہم ترین سپاہی ہے اور ریڈن کی زیرنگرانی اس نے غیر -دنیا کی کئی افواج کو بے شمار دفے شکست دی ہے۔ اس کے اہم دشمنوں میں شینگ سنگ، کوانچی، گورو اور کنٹارو شامل ہیں۔ فل ہال لیو کینگ مارٹل کامبیٹ کا شہنشاہ ہے۔

بیرونی روابط
------------

مارٹل کامبیٹ پہ لیو کینگ 

| * د
* ب
* ت
مارٹل کامبیٹ سیریز |
| --- |
| Video games | 
* لیو کینگ
* سب زیروہ
* سکارپین
* ریڈن
* کینوہ
* باراکا
* بو راۓ چو
* ساۓرئکس
* دراھمن
* عرماک
* فراسٹ
* فوجن
* گورو
* حاوئک
* حوٹارو
* جیڈ
* جارک
* جاکس بریگز
* قبال
* خامیلین
* کنٹارو
* کیرا
* کٹانا
* کوبرہ
* کنگ لاؤ
* لی مئ
* موادو
* ملینا
* موکاپ
* مولوق
* موٹارؤ
* نائٹ ولف
* نٹارا
* نوب سا‏‏ئبوٹ
* عناگا
* کوانچی
* رین
* ریکؤ
* رپٹائل
* سیکٹور
* شینگ سنگ
* شیواہ
* شننک
* سندیل
* سموک
* کرٹس سٹرا‏ئکر
* تانیا
* شاوخان

 |